Predkladacia správa

            Na pozvanie predsedu vlády Ukrajiny Arsenija Jaceňuka uskutoční predseda vlády Slovenskej republiky Robert Fico 6. februára 2015 oficiálnu návštevu Ukrajiny. 
 

            Počas návštevy bude predseda vlády Slovenskej republiky Robert Fico rokovať s predsedom vlády Ukrajiny Arsenijom Jaceňukom a následne bude prijatý prezidentom Ukrajiny Petrom Porošenkom a predsedom Najvyššej Rady Ukrajiny Vladimírom Grojsmanom. Predsedu vlády Slovenskej republiky bude sprevádzať podpredseda vlády a minister zahraničných vecí a európskych záležitostí SR Miroslav Lajčák, minister hospodárstva SR Pavol Pavlis a minister dopravy, výstavby a regionálneho rozvoja SR Ján Počiatek.
 

            Obsahom oficiálnych rokovaní budú témy vzájomnej spolupráce s dôrazom na hospodárstvo, energetiku, dopravu a cezhraničnú spoluprácu, ako aj aktuálne témy regionálnej a európskej agendy. Rokovania sa uskutočnia v Kyjeve. 

 

Vzhľadom na povahu materiálu podľa čl. 10 ods. 7 Smernice na prípravu a predkladanie materiálov na rokovanie vlády Slovenskej republiky nebol daný materiál zaslaný na medzirezortné pripomienkové konanie. 

 

